Source: https://topset.sk/src/index.php?pagename=licencne_podmienky
Timestamp: 2019-01-17 09:34:17+00:00
Document Index: 6514924

Matched Legal Cases: ['§65', '§90', '§92', '§87', '§130', '§3', '§87', '§13', '§133', '§90', '§135', '§9', '§91', '§91', '§91', '§131', '§90', '§90', '§89', '§89', '§89', '§89', '§89', '§89', '§133', '§133', '§133', '§135', '§135', '§135', '§135', '§138', '§138', '§135', '§19', '§19', '§19', '§21', '§ 24', '§ 25', '§19', '§8', '§7', '§3', '§8', '§19', '§19', '§19', '§21', '§60', 'čl.1', '§67', '§68', '§70', '§71', '§72', '§72', '§69', '§43', '§53', '§61', '§62', '§58', '§59']

Home Servis Licenčné podmienky
1.1 Tieto Všeobecné licenčné podmienky (ďalej ako „Licenčné podmienky“ ) spoločnosti TOPSET Solutions s.r.o., IČO 46919805, so sídlom 900 31 Stupava, Hollého 2366/25B, zapísanej v Obchodnom registri Okresného súdu Bratislava I, oddiel Sro, vložka č. 85599/B (ďalej ako „TOPSET“ alebo „Poskytovateľ“) sa riadia a vykladajú príslušnými ustanoveniami zákona č. 185/2015 Z.z. Autorský zákon (ďalej ako „Autorský zákon“ alebo „AZ“ alebo pri čísle § bez odkazu) a vzťahujú sa na autorské diela poskytované TOPSET nadobúdateľom (ďalej ako „Nadobúdateľ“) formou udelenia súhlasu na používanie diela (licencie na dielo). Nadobúdateľmi sú fyzické alebo právnické osoby.
1.2 Predmetom týchto Licenčných podmienok sú práva a povinnosti Poskytovateľa a Nadobúdateľa vo vzťahu k Poskytovateľom udelenému súhlasu na používanie (licencii) autorského diela Nadobúdateľovi a určujú jeho rozsah a obsah.
1.3 Samotné Licenčné podmienky sa pokladajú za Licenčnú zmluvu v prípadoch, ak licenciu k autorskému dielu poskytol TOPSET bez osobitnej Licenčnej zmluvy s odkazom v sprievodných dokumentoch (faktúra, dodací list, potvrdenie objednávky) na tieto Licenčné podmienky. Licenčné podmienky môžu byť v takomto prípade priložené v papierovej forme, alebo na stránke Poskytovateľa www.topset.sk.
Platné Licenčné zmluvy, platné potvrdenia objednávok alebo akceptované (t.j. zaplatené alebo v stanovenej lehote nevrátené naspäť) daňové doklady s Licenčnými podmienkami sú Licenčnými zmluvami v zmysle znenia §65, ktorými udeľuje TOPSET Nadobúdateľovi licenciu na dielo, spoločné dielo alebo zamestnanecké dielo na dohodnuté obdobie, v rozsahu a za odmenu podľa znenia Licenčných podmienok a/alebo Licenčných zmlúv. Okamihom prvého použitia legálne nadobudnutého diela TOPSET sa má za to, a Nadobúdateľ s tým vyjadruje súhlas, že Nadobúdateľ akceptoval tieto Licenčné podmienky a súhlasí s nimi v plnom rozsahu.
1.4 TOPSET ako poskytovateľ licencie vykonáva majetkové práva autora (je „Nositeľom práv“) k zamestnaneckému dielu v zmysle znenia §90 a spoločnému dielu v zmysle znenia §92, ktoré poskytuje Nadobúdateľovi.
1.5 Spoločným a/alebo zamestnaneckým dielom TOPSET je počítačový Program v zmysle znenia §87 (ďalej len „Program“), Databáza (ďalej len „Databáza“) v zmysle znenia §130 a Kartografické dielo (ďalej ako Kartografické dielo“) a ostatné diela (ďalej ako „Ostatné diela“) v zmysle znenia §3 dodávané TOPSET elektronicky (cez internet, vzdialeným prístupom), alebo fyzicky verejným dopravcom, technikom TOPSET na vhodnom nosiči (CD, DVD, SD karta, USB kľúč, papier, fólia), alebo nainštalované TOPSET ako súčasť dodávaného zariadenia. Súčasťou Programu sú v zmysle znenia §87 ods.1 aj podkladové materiály použité na jeho vytvorenie.
Programy TOPSET sú výsledkom tvorivej duševnej činnosti autorov a sú v zmysle znenia Autorského zákona chránené podľa tohoto zákona,
Databázy TOPSET tvoria Databázy fotografií, textové Databázy a súbory textových informácií k Programom TOPSET a TOPSET v zmysle znenia §13, znenia §133 a znenia §90 vykonáva vo svojom mene a na svoj účet majetkové práva autora k poskytovanej Databáze. TOPSET je tiež v zmysle §135 ods.2 zhotoviteľom všetkých poskytovaných Databáz,
Kartografické dielo TOPSET tvoria súbory geodetických informácií k Programu TOPSET (digitálne mapy), papierové mapy a mapy na exteriérových fóliách,
Ostatné diela TOPSET, ktoré spľňajú definíciu diela podľa AZ sú napr. dokumentácia k Programom, nákresy, prospektový a reklamný materiál v písomnej alebo elektronickej podobe, portálové služby TOPSET, "hard copy" obrazoviek, fotografie, animácie a iné obrazové, textové a zvukové diela.
1.6 V zmysle znenia §9 ods.1 dielom na objednávku je dielo vytvorené autorom na základe Zmluvy o dielo. Zhotoviteľ TOPSET súhlasí s jeho použitím na účely vyplývajúce zo zmluvy. Objednávateľ je oprávnený použiť toto dielo na iný účel len so súhlasom autora, ak zmluva nestanovuje inak. V zmysle znenia §91 ods.2 je autor oprávnený dielo na objednávku sám použiť, ako aj udeliť súhlas na jeho použitie. Objednávateľ vyhlasuje, že takéto konanie nie je v rozpore s jeho oprávnenými záujmami.
V zmysle znenia §91 ods.3 sa odseky 1 a 2 primerane použijú aj na dielo vytvorené v rámci verejnej súťaže.
Podľa znenia §91 ods.4, na Program, Databázu podľa §131 a Kartografické dielo TOPSET vytvorené celkom alebo sčasti na objednávku sa vzťahujú ustanovenia o zamestnaneckom diele. Objednávateľ sa v tomto prípade považuje za zamestnávateľa. V zmysle uvedeného a znenia §90 ods.4 sa má za výslovne dohodnuté, že majetkové práva zhotoviteľa TOPSET (autora) ku dielu (zamestnaneckému) vykonáva zhotoviteľ TOPSET. V zmysle znenia §90 ods.5 objednávateľ nemôže právo výkonu majetkových práv zhotoviteľa postúpiť tretej osobe.
1.7 Licencie na Programy, Databázy, Kartografické diela a Ostatné diela TOPSET sa poskytujú Nadobúdateľovi buď bezodplatne, alebo odplatne.
1.8 Na použitie Programov od iných dodávateľov (Poskytovateľov) ako TOPSET, ktoré sú integrované do zariadení dodávaných TOPSET, alebo na použitie Programov od iných dodávateľov, ktoré sú Nadobúdateľovi dodané prostredníctvom TOPSET sa vzťahujú licenčné podmienky, zmluvy, práva a povinnosti definované vlastníkom autorských práv k príslušným Programom. Ak si Nadobúdateľ sám obstará od tretej strany Programy, Databázy a Kartografické diela ako napr. Databázy fotografií, súbory popisných a geodetických informácií katastra, digitálne mapy, jednotlivé fotografie, ortofotomapy a pod. a objedná od TOPSET ich nahratie do Programov alebo zariadení TOPSET, ktoré Nadobúdateľ nadobudol od TOPSET, potom TOPSET nezodpovedá za prípadné porušenia autorských práv k dodaným autorským dielam z titulu ich neoprávneného použitia nahratím do Programov alebo zariadení. Zodpovednosť za dodržanie obchodných zmlúv, licenčných zmlúv, licenčných podmienok, práv a povinností k vyššie uvedeným autorským dielam tretích strán preberá výlučne Nadobúdateľ poskytujúci diela tretej strany TOPSET na účely ich implementovania do Programov alebo zariadení TOPSET.
1.9 Licenčné podmienky sa vzťahujú na potvrdenie objednávok (v prípade “krabicového“ predaja Programov môže mať potvrdenie objednávky aj formu textu v daňovom doklade s priloženými Licenčnými podmienkami), na Licenčné zmluvy (napr. Licenčné zmluvy na zverejňovanie údajov na portáli www.cintoriny.sk, Licenčné zmluvy na zverejňovanie na portáli www.samospravaonline.sk, Licenčné zmluvy ako súčasť iných zmlúv a pod.), na Zmluvy o aktualizácii Programov a systémovej podpore, licenčné zmluvy, uzavreté medzi Poskytovateľom licencie a Nositeľom práv TOPSET a Nadobúdateľom (fyzickou alebo právnickou osobou).
1.10 Nadobúdateľ vyjadrí súhlas (okrem vyjadrenia súhlasu uzatvorením príslušnej zmluvy) so znením týchto Licenčných podmienok a zaväzuje sa ich dodržiavať aj zaplatením daňového dokladu, porušením plomby ochranného obalu médií s nahratým dielom, nainštalovaním diela do zariadenia a sprístupnením “ostrej verzie“ diela z demo verzie (po zaslaní hesla) a nainštalovaním diela cez vzdialený prístup. Ak Nadobúdateľ s Licenčnými podmienkami nesúhlasí, nemá právo porušiť plombu a otvoriť ochranný obal médií, kopírovať dielo, inštalovať dielo alebo nechať si inštalovať dielo, používať dielo a akýmkoľvek spôsobom dielo sprístupniť tretej osobe.
1.11 Ak dielo nainštaluje TOPSET u Nadobúdateľa, alebo ho inak doručí a sprístupní Nadobúdateľovi (prostredníctvom verejného prepravcu, na nosičoch, zaslaním elektronickou poštou, vzdialeným prístupom, skopírovaním z internetu, ako súčasť dodávaného zariadenia a pod.), Nadobúdateľ je povinný uhradiť fakturovanú Nadobúdaciu cenu za licenciu diela v termíne splatnosti. Ak Nadobúdateľ neuhradí fakturovanú cenu do termínu splatnosti, stráca právo používať dielo. Ak sa jedná v takomto prípade o Program, tento sa zablokuje až do úplného zaplatenia daňového dokladu. Dĺžka doby od termínu splatnosti do zablokovania Programu je náhodná a je daná technologickým opatrením. Po zablokovaní Programu až do jeho zaplatenia nie sú prístupné ani dáta vložené do Programu Nadobúdateľom.
2. Práva a povinnosti nadobúdateľa
2.1.1 Používanie programov. Oprávnený užívateľ rozmnoženiny Programu (Nadobúdateľ) nemôže v zmysle znenia §89 ods.1 používať Program v rozpore s bežným využitím Programu a nesmie neprimerane zasahovať do právom chránených záujmov autora Programu. Do práva autora Programu v zmysle znenia §89 ods.2 a) nezasahuje Oprávnený užívateľ, ak bez súhlasu autora Programu použije Program na účel riadneho využitia Programu. Prípadné chyby Programu odstráni TOPSET.
2.1.2 Inštalovanie. Nadobúdateľ Programu môže nainštalovať a používať len toľko kópií Programov na rovnakom počte počítačov, koľko si zakúpi licencií Programov, resp. koľko licencií má od TOPSET povolených nainštalovať. Týka sa to aj sieťových verzií a multiverzií Programov. Povolené je inštalovať, používať, sprístupniť, spustiť a zobraziť na jednom počítači len jednu kópiu Programu.
2.1.3 Záložné rozmnoženiny. Nadobúdateľ Programu si môže vytvoriť v zmysle znenia §89 ods.2 b) k licencii Programu záložnú rozmnoženinu na účel zabezpečenia riadneho využitia Programu. Nesmie vytvárať ďalšie rozmnoženiny Programu.
2.1.4 Nakladanie s Programami. Dodaný Program alebo rozmnoženinu Programu nesmie Nadobúdateľ vcelku alebo po častiach a to v akejkoľvek forme predávať, poskytovať na použitie do iných Programov tretích strán, požičiavať, prenajímať, poskytovať na lízing, darovať a ani inak previesť na inú tretiu fyzickú alebo právnickú osobu.
2.1.5 Informácie o Programoch. Nadobúdateľ Programu môže v zmysle znenia §89 ods.2c) bez súhlasu autora Programu skúmať, študovať alebo skúšať funkčnosť Programu na účely určenia myšlienky alebo princípov, ktoré sú základom akejkoľvek časti Programu, a to počas nahrávania, zobrazovania, prenosu, overovania funkčnosti a ukladania Programu do pamäti počítača.
2.1.6 Spätný preklad, reengineering. Do práva autora Programu nezasahuje v zmysle znenia §89 ods.3 Oprávnený užívateľ, alebo Nadobúdateľ licencie Programu, ktorý v nevyhnutnom rozsahu na získanie informácie potrebnej na dosiahnutie vzájomnej súčinnosti (interoperabilita) Programu s inými nezávisle vytvorenými Programami bez súhlasu autora nadobudnutého Programu vyhotoví rozmnoženinu zdrojového kódu, alebo strojového kódu Programu alebo jeho časti, alebo preloží formu zdrojového kódu alebo strojového kódu Programu alebo jeho časti, ak táto informácia nebola predtým bežne dostupná. Informáciu takto získanú nemožno použiť na účely uvedené v §89 ods.3 a),b),c). Za predtým bežne dostupnú sa považuje informácia, ktorú si vyžiada Nadobúdateľ od Poskytovateľa a Poskytovateľ mu ju v primeranom čase poskytne bezodplatne.
2.1.7 Poskytovanie informácií. Nadobúdateľ nemôže (ak nie je písomne dohodnuté inak) poskytovať žiadne konzultácie, informácie a podklady k nadobudnutým Programom a službám k nim (a to najmä ukážky činnosti, textové a grafické výstupy z Programov, inštalačné a demonštračné verzie Programov, archivačné médiá, príručky, know-how k službám, marketingu atď.) tretím fyzickým alebo právnickým osobám podnikateľom aj nepodnikateľom s výnimkou osôb, ktoré sú preukázateľne kompetentné zastupovať v jednaní Obecný, Miestny, Mestský, Farský úrad, Technické služby, Mestské služby, Verejnoprospešné služby, Pohrebné a cintorínske služby, Spoločenstvá vlastníkov pôdy, lesa, alebo ich organizačné zložky a nimi založené organizácie. Najmä nesmie (ak nie je písomne dohodnuté inak) poskytovať akékoľvek informácie a podklady tretím právnickým alebo fyzickým osobám, ktoré obchodujú s podobnými Programami a príslušenstvom k nim, vyvíjajú a/alebo vyrábajú Programy a príslušenstvo k nim (alebo je predpoklad že budú) podobné vo svojom obsahu a vyhotovení s Programami, ktoré poskytol TOPSET Nadobúdateľovi. V prípade akýchkoľvek nejasností bude Nadobúdateľ konzultovať možnosti s TOPSET.
2.1.8 Prechod na iné Programy. Ak sa Nadobúdateľ rozhodne používať konkurenčný Program so zameraním, účelom, činnosťou alebo vstupmi a výstupmi rovnakými alebo podobnými Programom alebo časti Programov TOPSET, stráca prechodom na používanie konkurenčného Programu dohodnuté licenčné práva na Program TOPSET, ak nie je dohodnuté inak. Prechodom na používanie konkurenčného Programu sa rozumie inštalovanie konkurenčného Programu do dlhodobej skúšobnej (viac ako 2 týždne) alebo ostrej prevádzky v organizácii Nadobúdateľa (alebo v organizácii zriadenej Nadobúdateľom alebo v organizačnej zložke Nadobúdateľa), alebo zakúpenie licencie konkurenčného Programu, alebo Nadobudnutie platnosti zmluvy na obstaranie licencie konkurenčného Programu alebo služby k nemu, alebo zaškolenie pracovníkov Nadobúdateľa do obsluhy a používania konkurenčného Programu. Pred prechodom na používanie konkurenčného Programu je Nadobúdateľ povinný (ak nie je písomne dohodnuté inak) ihneď odinštalovať relevantné Programy TOPSET zo všetkých počítačov kde boli nainštalované, znehodnotiť alebo vrátiť TOPSET dodané inštalačné a aktualizačné médiá Programu TOPSET a znehodnotiť dodanú dokumentáciu k Programu TOPSET. Znehodnotenie alebo vrátenie médií sa netýka dodaných textových Databáz, Databáz fotografií, digitálnych máp, papierových máp a máp na fóliách. Nadobúdateľ ihneď písomne oznámi TOPSET skutočnosť prechodu na používanie konkurenčného Programu a splnenie vyššie uvedených povinností viažúcich sa na prechod na používanie konkurenčného Programu aj s dátumom ich splnenia. Ak Nadobúdateľ poruší uvedené povinnosti a záväzky vyplývajúci mu z prechodu na používanie konkurenčného Programu, vznikne TOPSET právo na vyúčtovanie zmluvnej pokuty vo výške trojnásobku pôvodne fakturovanej ceny za licenciu príslušného Programu TOPSET a Nadobúdateľovi vznikne povinnosť zmluvnú pokutu ihneď zaplatiť. Zaplatením zmluvnej pokuty nie je dotknuté právo TOPSET voči Nadobúdateľovi na uplatnenie náhrad škôd podľa Obchodného zákonníka a Autorského zákona.
Ak nie je dohodnuté inak, textové Databázy, Databázy fotografií a digitálne mapy, ku ktorým Poskytovateľ udelil Nadobúdateľovi licencie na použitie do Programov TOPSET sa zaväzuje Nadobúdateľ nepoužiť v inom konkurenčnom Programe a/alebo zverejniť ich na inom portáli ako portáli vo vlastníctve TOPSET. Ak Nadobúdateľ poruší tento záväzok, vznikne TOPSET právo na vyúčtovanie zmluvnej pokuty vo výške polovice pôvodne fakturovanej ceny príslušného diela, ktoré Nadobúdateľ použil v konkurenčnom Programe a Nadobúdateľovi vznikne povinnosť zmluvnú pokutu ihneď zaplatiť. Zaplatením zmluvnej pokuty nie je dotknuté právo Poskytovateľa voči Nadobúdateľovi na uplatnenie náhrad škôd podľa Obchodného zákonníka a Autorského zákona.
2.1.9 Ukončenie zmluvy zo strany Nadobúdateľa. Nadobúdateľ má právo vypovedať Zmluvu o aktualizácii Programov, systémovej podpore, licenčnú zmluvu buď celú, alebo vypovedať len podporu niektorých Programov, a to spravidla k 30. novembru aktuálneho roka. Ak Nadobúdateľ neprechádza na používanie konkurenčného Programu, môže si po uplatnení výpovede naďalej ponechať a používať Program v zmysle znenia týchto Licenčných podmienok. Ak prechádza Nadobúdateľ na používanie konkurenčného Programu, musí sa riadiť znením ods.2.1.8. Poskytovateľ potvrdí Nadobúdateľovi písomne výpoveď celej zmluvy alebo príslušného Programu zo zmluvy s upozornením, že ak prechádza na použitie konkurenčného Programu musí si splniť riadne a včas povinnosti v zmysle znenia ods. 2.1.8 (odinštalovanie Programov poskytnutých Nadobúdateľom). Splnenie tejto povinnosti aj s dátumom jej splnenia musí Nadobúdateľ dokázateľne písomne oznámiť čestným prehlásením Poskytovateľovi do 10 pracovných dní od prijatia potvrdenia výpovede. Ak Nadobúdateľ prešiel na používanie konkurenčných Programov pred vypovedaním celej Zmluvy o aktualizácii a systémovej podpore, licenčnej zmluvy alebo jednotlivých Programov a uvedené čestné prehlásenie nezašle Poskytovateľovi v lehote do 10 pracovných dní od prijatia potvrdenia výpovede, má sa za to, že Nadobúdateľ používa Programy TOPSET neoprávnene a neodinštaloval ich. V tomto prípade je Poskytovateľ oprávnený po uplynutí lehoty 10 dní vyúčtovať Nadobúdateľovi zmluvnú pokutu vo výške trojnásobku pôvodne fakturovanej ceny za licenciu každého vypovedaného Programu TOPSET a Nadobúdateľ je povinný v lehote do 10 pracovných dní fakturovanú zmluvnú pokutu zaplatiť. Zaplatením zmluvnej pokuty nie je dotknuté právo Poskytovateľa voči Nadobúdateľovi na uplatnenie náhrad škôd podľa Obchodného zákonníka a Autorského zákona.
2.1.10 Výstupy z Programov. Grafické alebo textové výstupy z Programov (obrázky, mapy, výkresy, Databázy), ku ktorým má TOPSET autorské práva, je Nadobúdateľ oprávnený použiť na nekomerčné účely a/alebo na reklamné účely. Nadobúdateľ zabezpečí, aby grafický výstup (okrem výstupov pre interné potreby) použitý na nekomerčné účely a/alebo na reklamné účely priamo obsahoval alebo bol viditeľne označený ochrannou doložkou "Geografický informačný systém WinCITY Názov Programu© TOPSET Solutions s.r.o." (napr. “Geografický informačný systém WinCITY Cintorín© fy TOPSET Solutions s.r.o.“). Pre papierovú formu grafických výstupov musí byť minimálna veľkosť písma s ochrannou doložkou 20 % z veľkosti najväčšieho písma na hárku (spravidla označujúceho buď názov organizácie, alebo geografický názov, ku ktorému sa dielo viaže). Pre zobrazovanie na monitore musí byť min. veľkosť písma 10 px.
2.2 Databázy
2.2.1 Používanie databáz. TOPSET má v zmysle znenia §133 ods.1 právo použiť svoju Databázu a právo udeliť súhlas na použitie Databázy a v zmysle znenia §133 ods.2 je možné Databázu použiť iba so súhlasom TOPSET, ak AZ nestanovuje inak.
TOPSET udeľuje súhlas Nadobúdateľovi na použitie Databázy v zmysle znenia §133 ods.3:
a) na vyhotovenie jednej rozmnoženiny pre účely archivácie,
b) na spracovanie Databázy,
d) technické predvedenie Databázy,
e) verejný prenos Databázy.
TOPSET ako zhotoviteľ Databázy, ktorá spľňa atribúty znenia §135 ods.1 má v zmysle znenia §135 ods.1 výhradné právo Databázu použiť a udeliť súhlas na extrakciu a reutilizáciu Databázy.
TOPSET udeľuje v zmysle znenia §135 ods.3 Nadobúdateľovi súhlas na extrakciu Databázy a v zmysle znenia §135 ods.4 na reutilizáciu Databázy na akýkoľvek spôsob uvedenia celého obsahu Databázy alebo jej podstatnej časti na verejnosti. Rozširovanie rozmnoženín Databázy v zmysle znenia ods.4 prevodom vlastníckeho práva a nájmom je podmienené súhlasom TOPSET. Používateľ Databázy, ku ktorej bol umožnený prístup verejnosti v zmysle znenia §138 ju nesmie použiť v rozpore s bežným využitím Databázy a nesmie neprimerane zasahovať do právom chránených záujmov zhotoviteľa Databázy TOPSET.
Pre účely určenia kvalitatívne a kvantitatívne nepodstatnej časti obsahu Databázy, na ktorú sa vzťahuje znenie §138 ods.3 a §135 ods.5 sa má za to a Nadobúdateľ s tým výslovne súhlasí, že kvalitatívne a kvantitatívne nepodstatná časť obsahu Databázy je akákoľvek súvislá alebo nesúvislá časť záznamov Databázy, filtrovaná podľa akéhokoľvek kritéria s počtom do max. 30 záznamov.
2.3 Kartografické diela
2.3.1 Použitie Kartografických diel.TOPSET má v zmysle znenia §19 ods.1 právo použiť svoje Kartografické diela a právo udeliť súhlas na použitie svojho Kartografického diela a v zmysle znenia §19 ods.2 je možné Kartografické dielo použiť iba so súhlasom TOPSET, ak AZ a/alebo tieto Licenčné podmienky nestanovujú inak. TOPSET udeľuje súhlas Nadobúdateľovi na použitie Kartografického diela v zmysle znenia §19 ods.4:
c) na zaradenie diela do Databázy,
d) a znenia §21 na vyhotovenie rozmnoženín diela pre interné potreby Nadobúdateľa bez obmedzenia ich počtu a média,
e) a znenia § 24 ods.2 na verejné rozširovanie originálu alebo rozmnoženiny diela vypožičaním,
f) a znenia § 25 na uvedenie diela na verejnosti verejným vystavením fyzického originálu diela alebo fyzickej rozmnoženiny diela bez územného obmedzenia v rámci Slovenskej republiky a Českej republiky. Iné spôsoby uvedenia diela na verejnosti sú možné iba so súhlasom TOPSET.
Kartografické dielo je možné použiť iba so súhlasom TOPSET v zmysle znenia §19 ods.4:
a) a znenia §8 na spracovanie diela,
b) a znenia §7 na spojenie diela s iným dielom.
2.3.2 Nakladanie s Kartografickými dielami. Nadobúdateľ môže bez súhlasu TOPSET vykonávať v Kartografickom diele, v súboroch s geodetickými informáciami a v kresbách máp na výkresoch úpravy len pre svoju vlastnú potrebu a takto upravené dielo môže prezentovať na verejnosti len so súhlasom TOPSET, ak nie je v týchto Licenčných podmienkach uvedené inak. Bez súhlasu TOPSET nie sú dovolené akékoľvek úpravy alebo odstránenie textu rohovej pečiatky a názvu diela, príp. doložky o autorstve a autorských právach TOPSET priamo na výkrese.
2.3.3 Editor máp. Ak Nadobúdateľ nadobudol licenciu na Program Editor mapy TOPSET, má právo vykonávať na originálnych digitálnych mapách, ktoré vyhotovil pre Nadobúdateľa TOPSET (alebo organizácia postupcu, ktorá na TOPSET ako postupníka postúpila všetky práva a povinnosti ku Kartografickým dielam) úpravy máp a súborov s geodetickými informáciami len v rozsahu, ktorý umožňuje Program Editor mapy. Editovaním Kartografického diela Programom Editor mapy nevzniká nové dielo, pretože nie sú splnené podmienky podľa znenia §3 ods.1. Nejedná sa preto o spracovanie diela v zmysle znenia §8. Nadobúdateľ nenadobúda v tomto prípade k upravenému dielu alebo jeho upraveným častiam žiadne dodatočné práva okrem práva takto zmenené Kartografické dielo zverejniť na internetovom portáli www.cintoriny.sk TOPSET a použiť ho v rámci svojej organizácie v Programe WinCITY Cintorín za vyššie uvedených podmienok.
2.4 Ostatné diela
Ostatné diela TOPSET poskytované Nadobúdateľom sú najmä dokumentácia k Programom, nákresy, prospektový a reklamný materiál v písomnej alebo elektronickej podobe, portálové služby TOPSET, "hard copy" obrazoviek, fotografie, animácie a iné obrazové, textové a zvukové diela.
2.4.1 Použitie Ostatných diel. TOPSET má v zmysle znenia §19 ods.1 právo použiť svoje Ostatné diela a právo udeliť súhlas na použitie svojich Ostatných diel a v zmysle znenia §19 ods.2 je možné Ostatné diela použiť iba so súhlasom TOPSET, ak AZ a/alebo tieto Licenčné podmienky nestanovujú inak. TOPSET udeľuje súhlas Nadobúdateľovi na použitie Ostatných diel v zmysle znenia §19 ods.4:
c) na zaradenie fotografických diel do Databázy,
d) a znenia §21 na vyhotovenie rozmnoženín diel pre interné potreby Nadobúdateľa bez obmedzenia ich počtu a média.
Fotografické diela, prospekty a grafické výstupy z Programov, ku ktorým má TOPSET autorské práva je Nadobúdateľ oprávnený použiť na nekomerčné účely a/alebo na reklamné účely. Nadobúdateľ zabezpečí, aby fotografické diela a grafické výstupy z Programov (okrem výstupov pre interné potreby) určené na nekomerčné a/alebo reklamné účely priamo obsahovali alebo boli viditeľne označené ochrannou doložkou "Geografický informačný systém WinCITY Názov Programu© fy TOPSET Solutions s.r.o." (napr. “Geografický informačný systém WinCITY Cintorín© fy TOPSET Solutions s.r.o.“). Pre papierovú formu fotografií alebo grafických výstupov musí byť minimálna veľkosť písma s ochrannou doložkou 20 % z veľkosti najväčšieho písma na hárku (spravidla označujúceho buď názov organizácie, alebo geografický názov ku ktorému sa dielo viaže). Pre zobrazovanie na monitore musí byť min. veľkosť písma 10 px.
3. Práva a povinnosti TOPSET
3.1 Ochrana Programov, aktivácia. Programy sú chránené pred ich nelegálnym používaním a rozširovaním technologickým opatrením. Nadobúdateľ má po dodaní a nainštalovaní Programov právo na použitie Programov definované týmito Licenčnými podmienkami obmedzené na určitý čas, spravidla 10 - 30 dní. Počas tejto doby je Nadobúdateľ povinný Programy zaplatiť a po výzve Programu nahlásiť spoločnosti TOPSET zadaný kód z Programu. Ak Nadobúdateľ nemá voči TOPSET žiadne finančné záväzky, TOPSET mu poskytne na základe oznámeného zadaného kódu heslo na odblokovanie Programu. Po vložení hesla sa Program odblokuje (aktivuje) a licencia na Program prestane byť časovo obmedzená vyššie uvedeným technologickým opatrením. Počas doby, na ktorú je licencia poskytnutá (buď na dobu určitú alebo neurčitú - uvádza sa v objednávke, potvrdení objednávky, Licenčnej zmluve, daňovom doklade) bude Program funkčný bez ďalších obmedzení.
3.2 Ochrana dát. Dátové súbory Programov a dáta zálohované na záložných médiách môžu byť zabezpečené proti použitiu v iných Programoch ako TOPSET a proti zneužitiu alebo odcudzeniu aj technologickým opatrením (šifrovaním). Tak ako celý Program, podlieha aj štruktúra dát a systém technologických opatrení autorským právam TOPSET. Prevody dát do iných formátov nie sú predmetom týchto Licenčných podmienok. Vedomé obchádzanie účinných technologických opatrení na ochranu práv podľa AZ, alebo obchádzanie nevyhnutnosti získať súhlas na použitie diela podľa AZ je v zmysle znenia §60 ods.1 neoprávneným zasahovaním do autorského práva TOPSET.
3.3 Nakladanie s technickými informáciami. Poskytovateľ vyhlasuje, že nie je si vedomý toho, že by aktuálne verzie poskytovaných Programov, aktualizačných Programov, aktualizovaných Programov obsahovali skryté, nedokumentované funkcie, ktoré nie sú uvedené ani v návode, ani v používateľskej príručke, ani v zmluve alebo nie sú uvedené ani v týchto Licenčných podmienkach, a ktoré by boli účelovo a vedome naprogramované s cieľom akýmkoľvek spôsobom monitorovať, znemožniť alebo obmedziť prácu s Programami, poškodiť alebo modifikovať dáta.
Výnimkou z tohoto vyhlásenia je časovo obmedzené monitorovanie a získavanie niektorých technických informácií o počítačoch Nadobúdateľa a nainštalovaných Programoch, ktoré môžu byť Poskytovateľovi automaticky zasielané internetom z počítačov Nadobúdateľa, alebo ich môže Poskytovateľ získavať aj iným spôsobom napr. pri servise počítačov, technickej podpore Programov alebo počítačov vzdialeným prístupom a pod.. Tieto informácie o hardvéri počítačov, na ktorom sú nainštalované Programy TOPSET, alebo o Programoch sa týkajú výlučne činnosti Programov TOPSET (a ak je to nutné aj iných Programov súvisiacich s činnosťou Programov TOPSET, alebo ovplyvňujúcich činnosť Programov TOPSET), alebo štatistických informácií o používaní Programov TOPSET, informácií o poslednej nainštalovanej verzii Programov TOPSET, informácií o počte inštalovaných licencií Programov TOPSET a špecifických informácií identifikujúcich počítače a použitý operačný systém. Získané informácie použije TOPSET na zabezpečenie servisu počítačov a Programov TOPSET, skvalitňovanie Programov TOPSET a poskytovaných služieb a zlepšenie ostatných produktov. V žiadnom prípade nepoužije Nadobúdateľ získané informácie na iné účely ako uvedené a tiež ich neposkytne žiadnej tretej strane.
3.4 Zodpovednosť za škody. TOPSET zodpovedá v obmedzenom rozsahu za špeciálne, náhodné, priame a nepriame či následné škody akéhokoľvek druhu (vrátane škôd vyplývajúcich z ušlého zisku, prerušenia podnikania, straty informácií alebo akejkoľvek ďalšej finančnej straty), ktoré vyplývajú z používania, alebo z nemožnosti používať Programy, alebo z poskytnutia alebo neposkytnutia služieb technickej podpory k nim (okrem použitia diel na iný účel ako určený, kde nezodpovedá TOPSET za žiadne škody ani obmedzene) a pod., a to aj vtedy, keď bola spoločnosť TOPSET na možnosť takýchto škôd upozornená. Celá zodpovednosť TOPSET bude podľa akéhokoľvek ustanovenia týchto Licenčných podmienok obmedzená na sumu predvídateľnej škody, rovnajúcu sa nadobúdacej cene za licencie Programov, ktoré Nadobúdateľ aj skutočne za licencie Programov zaplatil.
3.5 Obmedzená záruka. TOPSET ručí za to, že poskytnuté Programy budú počas záručnej doby 24 mesiacov od dodania funkčné tak, ako je uvedené v používateľských príručkách (alebo inom písomnom alebo elektronickom materiáli dodanom spolu s Programami). Nadobúdateľ súhlasí s tým, že žiadny Program nie je úplne bez chýb a nadobúda Programy "také ako sú" so všetkými prípadnými nedostatkami alebo chybami. Akékoľvek úpravy, vylepšenia Programov, rozšírenie funkcií atď. okrem odstránenia prípadných chýb budú predmetom iných zmlúv a dohôd.
3.6 Ukončenie zmluvy zo strany Poskytovateľa. Bez toho, aby boli dotknuté akékoľvek ďalšie práva TOPSET, môže TOPSET odstúpiť od uzavretej Licenčnej zmluvy definovanej v čl.1 Preambula, ak nebude Nadobúdateľ dodržiavať dohodnuté podmienky a povinnosti uvedené v uzavretej Licenčnej zmluve a/alebo v týchto Licenčných podmienkach. V takom prípade musí Nadobúdateľ ihneď sám, alebo po výzve Poskytovateľa odstrániť nadobudnuté Programy TOPSET z počítačov, znehodnotiť inštalačné médiá a dokumentáciu a splniť aj ostatné podmienky v zmysle znenia ods.2.1.8 Prechod na iné Programy týchto Licenčných podmienok.
4.1	Rozsah licencie. TOPSET udeľuje Nadobúdateľovi v zmysle znenia §67 ods.1 licencie na diela vo vecne a územne obmedzenom rozsahu. Týka sa to vecného obmedzenia v zmysle počtu licencií (jednotlivé inštalácie, alebo multiverzie), v zmysle poskytnutej verzie (jednoužívateľská alebo sieťová verzia) na taký počet inštalácií diel (licencia, multilicencia, sieťová licencia), aký Nadobúdateľ nadobudol od Poskytovateľa. Licencie sú poskytnuté v územne obmedzenom rozsahu na územie Slovenskej a Českej republiky, ak nie je dohodnuté inak. Počet licencií a ich verzia sú uvedené v objednávke, potvrdení objednávky, daňovom doklade, relevantných zmluvách, v samotnom Programe, na médiu alebo v Licenčnej zmluve. Ak počet licencií v uvedených dokladoch nie je vyznačený, má sa za to, že bola udelená len jedna licencia na dielo.
4.2	Trvanie licencie. Ak nie je dohodnuté inak, licencia sa poskytuje v zmysle znenia §68 na dobu neurčitú, za podmienky dodržiavania týchto Licenčných podmienok a uzavretých zmlúv.
4.3 Výhradnosť licencie. Poskytovateľ udeľuje v zmysle znenia §70 ods.1 Nadobúdateľovi nevýhradnú licenciu na použitie diela.
4.4	Prechod licencie. Zánikom právnickej osoby, ktorej bola udelená licencia, prechádzajú v zmysle znenia §71 ods.1 práva a povinnosti z licenčnej zmluvy na jej právneho nástupcu.
4.5	Nakladanie s licenciou. Nadobúdateľ nie je v zmysle znenia §72 ods.1 oprávnený udeliť tretej osobe súhlas na použitie diela v rozsahu udelenej licencie (sublicenciu). Nadobúdateľ môže v zmysle znenia §72 ods.2 licenciu na dielo zmluvou postúpiť na tretiu osobu len s predchádzajúcim písomným súhlasom TOPSET. Nadobúdateľ je vopred povinný informovať Poskytovateľa o osobe budúceho postupníka a o úmysle postúpiť na neho licenciu.
4.6	Odmena za licenciu. Odmena za poskytnutú licenciu v zmysle znenia §69 bude uvedená v objednávke, potvrdení objednávky, daňovom doklade, v príslušnej zmluve alebo v Licenčnej zmluve. Ak nie je uvedené alebo dohodnuté inak, odmena za poskytnutú licenciu je zahrnutá v nadobúdacej cene za licenciu.
4.7 Reprografia. Do autorského práva v zmysle znenia §43 ods.1 nezasahuje právnická osoba konajúca pre svoju potrebu alebo fyzická osoba, ktorá bez súhlasu autora sama alebo prostredníctvom tretej osoby použije dielo vyhotovením rozmnoženiny tak, že ho prenesie na papier alebo podobný podklad prostredníctvom reprografického zariadenia alebo iného technického zariadenia s podobným účinkom; takto vyhotovenú rozmnoženinu možno verejne rozširovať bezodplatným prevodom vlastníckeho práva.
4.8	Použitie diela na úradné účely. Nadobúdateľ nezasahuje v zmysle znenia §53 do autorského práva, ak bez súhlasu TOPSET použije vyhotovením rozmnoženiny, verejným prenosom, technickým predvedením alebo verejným rozširovaním prevodom vlastníckeho práva dielo v rozsahu nevyhnutnom na účel zabezpečenia verejnej bezpečnosti, správneho konania alebo rokovania zastupiteľstva obce a vyššieho územného celku.
4.9 Neoprávnené zasahovanie do autorských práv. Ak sa neoprávnene zasiahlo do práv TOPSET okrem iného napr. konaním definovaným v §61 a §62 alebo hrozí neoprávnený zásah, môže sa TOPSET domáhať svojich práv aj v zmysle znenia §58 a §59.
4.10	Nároky za škody. Nároky za škody z nedodržania záväzkov Nadobúdateľa a porušenia autorských práv sa riadia príslušnými ustanoveniami Obchodného zákonníka, Autorského zákona a týchto Licenčných podmienok.
4.11	Zmena Licenčných podmienok. Poskytovateľ si vyhradzuje právo zmeny Licenčných podmienok. Aktuálne Licenčné podmienky sú zverejnené na www.topset.sk.
4.12	Platnosť a účinnosť Licenčných podmienok. Doterajšie Všeobecné licenčné podmienky stratili platnosť a účinnosť dňa 17. januára 2016 o 24:00 hod. Tieto Všeobecné licenčné podmienky verzia 2016.1 nadobúdajú platnosť a účinnosť dňom ich vydania 18. januára 2016 o 00:00 hodine.
Všeobecné licenčné podmienky na počítačové programy firmy TOPSET
Všeobecné licenčné podmienky v PDF verzii